Here is a page extracted from Wikipedia that may contain CSS, HTML, and a lot of unformatted text.

Title: Trasobars
Content: Trasobars (Trasobares en castellano) ye un municipio de la provincia de Zaragoza (Aragón), situato en la comarca de l'Aranda. La suya población ye de 178 habitants (INE 2006), en una superficie de 71,8 km² y una densidat de población de 2,54 hab/km².

Cheografía 
Ye situato a lo sudueste de Moncayo, cerca de la Isuela.

Mugas 
Lo suyo termin municipal muga con Tierga, Osella, Calcena, Talamantes y Tagüenca.

Toponimia 
Lo toponimo Trasobars tien diferents interpretacions. Una interpretación ye a partir de Trium Obantium y atra a partir de Trans Illos Valles ("dezaga las vals"). Trium Obantium faría referencia a tres valients capitans d'esta villa que defendioron lo castiello contra los moros. Clama l'atención que en Britania haiga existito una tribu celta clamata Trinovantes, por lo que lo toponimo podría estar celtibero y no latín.

Una de las primeras mencions ye como Trasovars, cuan en 1177 lo bispe de Zaragoza don Pero de Torroja concedió la ilesia d'esta localidat a la ilesia d'Arandiga y modificó la repartición de decimas. Este texto ye reculliu en los "Cartularios de la Seu" y ye escrito en latín medieval:

 
En 1190 se clamaba Trasovas cuan recibió carta de población de Toda, abadesa de lo monesterio de monchas bernardas.

Parla 
En Trasobars actualment se charra lo castellano rechional d'Aragón, con substrato lingüistico aragonés. Se i conservan muitos aragonesismos, que fuoron estudiatos por Miguel Ángel Pérez Gil en lo libro El habla, historia y costumbres de Oseja y Trasobares, estudio histórico y antropológico. Entre los mes curiosos i trobamos fonata, con xorda intervocalica conservata y evolución de lo grupo -ND- enta -n-, dos caracters en retacule dende fa tiempo en aragonés y que son mes bien propios de l'aragonés centro-oriental.

Demografía

Administración

Reparto de concellers

Alcaldes

Puestos d'intrés 
 Repuis d'o monesterio de Trasobars.
 Ermita de Sant Roque.
 Ermita de Sant Cristofo.

Fiestas 
 Vírchen de lo Capitol, domingo dimpués de Corpus Christi.
 Vírchen y Sant Roque, 15 y 16 d'agosto.
 Día de los hombres, segundo domingo de setiembre.
 Día de las mullers, segundo domingo de noviembre.

Bibliografía 
 Pérez Gil, Miguel Angel. El Habla, historia y costumbres de Oseja y Trasobares, 1995. ISBN 8478202188.

Referencias

Vinclos externos 
Trasobars en 7 capetulos
Trasobares.es